open-index/open-wikipedia-markdown huggingface dataset:
Sandra Roelofs

**Sandra Elisabeth Saakasjvili-Roelofs** (Georhisch: სანდრა ელისაბედ სააკაშვილი-რულოვსი) (Terneuzen, 23 december 1968) is de Nederlandse echtgenoôte van de voormaelige Georgische president Mikheil Saakashvili. Sins jannewari 2008 ao Roelofs ok een Georgisch paspoort naest het Nederlandse.

Roelofs studerende *cum laude* of an het *Instituut voor Vreemde Talen* in Brussel. Ze werkende as bedriefsconsultant weerbie ze aore lan'n adviserende over investeringen in Georgië. Naest hur wêrk as presidentsvrouwe ao ze ontwikkeliengsproject'n in Georgië op'ezet en doceert ze Frans an de universiteite van Tbilisi.

Van 1998 toet behun 2002 was ze assistente van de honorair consul van Nederland in Tbilisi. Behun 1998 richtende ze de Humanitaire Stichting *Soco* op.

Tiejes een mênsenrechtencursus in 1993 in Straetsburg ontmoette hur Saakasjvili. Het paer vertrok nae New York City en ver'uusde in 1995 nae de Georgische oôdstad Tbilisi. Het paer ao twee zeuns, Eduard en Nikoloz.

## Lienks nae buten
* Historiek
2017

**** is een jaer.

## Gebeurtenisse
* 1 jannewari - Deur 'n gemeêntelike erindeêlienge ontsti de nieuwe gemeênte Meierijstad in Noord-Braebant uut de ouwe gemeênten Sint-Oedenrode, Veghel en Schijndel.
* 18 jannewari - Hotel Rigopiano in Italië wor bedolleve onger de sneeuw deu een laewine en kost an 29 mensen ut leven.
* 20 jannewari - Donald Trump wor beëdigd as 45e president van de Vereênigde Staeten.
* 26 jannewari - In groôte deêlen van Zeêland kan worre geschaesd. Zelfs in Weskappel kan dat, wat niet vee voorkomt vlak an zeê.
* 15 maerte - Verkiezingen vò de Twidde Kaemer.
* 28 maerte - De pliesie graeft in opdracht van 't Openbaer Ministerie stoffelike reste op in 't natuurhebied 't Zwin bie Kezand. Bienao 23 jaore geleje, in de zeumer van 1994, wier in dit reservaat 't zwaer toegetakelde lichaam van 'n onbekende vrouwe gevondn. Nuwe technieken moete d'r veu zurge dat de vrouwe noe geïdentificeerd kan wordn.
* 7 april - Anslag in Stockholm deu een vrachtwaegen, vuuf doôden.
* 14 auhustus - Het Chinese containerschip CSCL Jupiter loôpt vast op de Westerschelde bie Bat.
* 13 november - Ds. Bredeweg splitst zich of van de Grifformeerde Gemeênte in Krunehe.
* 18 november - Tehenstanders van Zwarte Piet worre deu een hroep Friezen tegen’eouwen op de snelweg A7 bie het plekke Oudehaske. De oproerkraoiers uut de Randstad moste onverrichterzeake terug.

## Gesturve
D'r valle in dit jaer 18 verkeersdoôden in Zeêland.

* 16 feberwari - Dick Bruna (89), Nederlands schriever en tekenaer van de Nijntje-boek'n
* 16 juni - Helmut Kohl (87), Duuts politicus (premier)

## Temperaturen
2017 was erg warm en zonnig:
* 'oôgste temperatuur was 35,2° C op 22 juni in Arcen
* laegste temperatuur was -10,8° C op 23 jannewari in Twente

## Noôten
Lieste van Nederlandse kabinet'n

Tis een **lieste van kabinet'n van [[Nederland]].**

## Kabinet'n

## Zie ok
* Lieste van Nederlandse premiers
* Kabinet'n van nae den oôrlog

## Lienks nae buten
* Parlement.com
* Tweedemonitor
Waeterschap Ollandsen Delta

**Waeterschap Ollandsen Delta** (Flakkees: *Waeterschap Hollanse Delta*) is een waeterschap int zuujen van Zuud-Olland en omvat de Zuud-'Ollandse eilan'n. 

Het waeterschap is op 1 jannewari 2005 ontstoô uut de saemenvoegieng van de waeterschappen de Brielse Diekring, Goereê-Overflakkeê, de Groôte Waerd en Iesselmonde en een deel vant Zuuveringschap Hollandse Eilan'n en Waerd'n.

Het gebied van het waeterschap besloôt een oppervlakte van ongeveer 101.809 hectare (ongerverdeeld in 618 peilgebied'n) weerbinnen sinds 2015 17 gemeênten leie en zo'n bee'ie 1 miljoen mênsen weune. Het waeterschap beheert zo'n 779 kilometer aan dieken, 1390 kilometer wegen, 224 kilometer fietspaejen, 279 gemaelen en 22 rioolwaeterzuuveringen. 

't oôdkantoôr is in Ridderkerke. Diekgreaf is Jan Bonjer (daervoôr Ingrid de Bondt en Jan Geluk).

Oare waeterschappen in Zuud-Olland binne Delfland, Rienland, Rivierenland en Schieland en de Krimpenerwaerd.

## Lienks nae buten
* Website Waeterschap Ollandsen Delta
1900

**** is een jaer.

## Gebeurtenisse
* 18 maerte - Voebalclub Ajax wor op'ericht.
* 27 april - Over de diek nae Flupland wordt een tramspoortje angeleid, ongerdeel van een tramverbindieng nae Schouwen-Duveland. Een belangrieke schaekel in deze verbindieng was de overtocht over het smalle Ziepe. An de Fluplanse kant kwam een remise van 46 meter lang mie daerin drie sporen. 'Ier wier ok ongeroudswerk verricht. Vadder wier er op de Tramhaeven een 'uus voe de chef-machinist gebouwd en een brikettenloôs. Het stationsgebouw stong op het oôd van de zuujelijke haevendam. De tocht mie de tram vanaf het durp Flupland voerde de passagiers deu de polder nae Anna Jacobapolder. Daar was een halteplek mee stationsgebouw. Deernae red de tram nae het eindpunt; Anna Jacobapolder - Veeraeven. Naest de tweê vaste halteplekken stopte de tram op verzoek bie de coupure an de Noorddiek, de Lageweg en op Lombok. Bie Flupland en Anna Jacobapolder was een meugelijkeid om beês'n in te laejen.
* 31 meie - In China breekt de bokseropstand uut tehen de Westerse wereld. Laeter dat jaer herstelle de Europese lan'n ulder gezag.
* 2 juni - Graof Ferdinand von Zeppelin bluuft mee zien luchtschip (10 bie 128 meter) bie Manzell ant Bodenmeer twintig menuut'n in de locht. Dit was trouwes nog voo de uutvindieng vant vliegtuug.

## Gesturve
* 25 auhustus - Friedrich Nietzsche (55), Duuts filosoof

## Bouwwêrreken

Rapenburgsestraat 15 Lichtenvoorde.jpg|*Herenuus*, Lichtenvoorde (1900) L.G. Richter
Beneden-Leeuwen Rijksmonument 523077 pastorie Zandstraat 79.JPG|*Pastorie*, Beneeje-Leeuwen (1900)
2 juni

**2 juni** is d'n 153e of 154e dag (bie een schrikkeljaer) van 't jaer.

## Gebeurtenisse
* 1899 - Treinongelok bie Vlissienge.
* 1900 - Graof Ferdinand von Zeppelin bluuft mee zien luchtschip (10 bie 128 meter) bie Manzell ant Bodenmeer twintig menuut'n in de locht. Dit was trouwes nog voo de uutvindieng vant vliegtuug.
Tsjehhië

**Tsjehhië** (Tsjehhisch: Česko), officieel den **Tsjechische Rippebliek** (Tsjehhisch: Česká republika), is een land in Midden-Europa. 't Grenst in 't west'n en 't noôrdwestn an Duutsland, in 't nôordn an Pool'n, in 't ôostn an Slowakije en in 't zuujen an Oôsteriek. Sins 1 januoari 1993 vurmt Tsjechië een zelfstandig land. Deervoôr was da 't westelik deêl van Tsjecho-Slowakije.

Den hoofdstad van Tsjechië is Praag.

## Geografie
Historisch 'ezieje bestoat Tsjechië uut drie dêelregio's: Bohemen, Moravië en Moravië-Silezië. De mêeste grenzn wordn gevormd deur gebergtes. Ienkele grôte rivier'n ontsprieng'n in Tsjechië, zoas de Elbe, de Moldau (Vltava), de Berounka, de Morava en de Oder. 

### Rehio's
Tsjechië is nu verdeêld in veêrtien regio's (Tsjechisch: *kraj*).


### Steedn
De groôste stad van Tsjehhië is Praag. Meè 1.154.808 inweuners is Praag mêer of drie kêer zo grôot of de twidde stad, Brno. Aore steed'n meè mêer of 100.000 inweuners binne Pilsen (Plzeň), Hradec Králové, Ostrava en Olomouc.

## Cultuur

 
### Waerelderfgoed
In Tsjehhië stoan der twoalf plekk'n op de waerelderfgoedlieste van UNESCO. 
* Historisch centrum van Praag
* Historisch centrum van Český Krumlov
* Historisch centrum van Telč
* Historisch centrum van Kutná Hora
* Pelgrimskerke van den hèilign Johannes Nepomucenus by Žďár nad Sázavou
* Landschap van Lednice-Valtice
* Historisch durp Holašovice
* Eirtsbisschoppelik paleis van Kroměříž
* Kastêel van Litomyšl
* Colonne van d' Hèilige Drievuldigheid in Olomouc
* Villa Tugendhat in Brno
* Joodsche wiek en Sint-Procopiusbasilieke in Třebíč

## Bekende Tsjechen
* David Černý, kunstenoar
* Antonín Dvořák, componist
* Miloš Forman, filmregisseur
* Václav Havel, schriever en politikus
* Franz Kafka, schriever
* Jan Koller, voeballer
* Milan Kundera, schriever
* Ivan Lendl, tennisser
* Martina Navrátilová, tennister
* Bedřich Smetana, componist

## Zie ok
* Slag van Německý Brod

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo
* World Meteo. Org.
* Europese Unie
* Historiek
* Historiek
Griek'nland

**Griek'nland** (Grieks: Ελλάδα, *Elláda*, Oudgrieks: Ελλάς, *Hellas*) officieel de **Helleensche Republiek** (Grieks: Ελληνική Δημοκρατία, *Ellīnikī́ Dīmokratía*) is een land in Zuud-Europa. 't Bestoat uut 't zudelikste deêl van 't Balkanschiereiland en verscheie eiland'n. 

Griek'nland grenst in 't noôrd'n an Albanië, Noôrd-Macedonië, Bulgarije en Turkije. Vo de rest is 't vasteland van Griek'nland omgeve deur de Middellandse Zeê (in 't zuudn), de Ionische Zeê (in 't west'n) en de Egeïsche Zeê (in 't oôst'n). De groôste eilandn binne Kreta, Euboia, Lesbos en Rodos.

D'n hoofdstad van Grieknland is Athene. Griek'nland is 'arde 'etroffe deu de crisis van 2008 tot 2015.

## Zie ok
* Griekse Genocide

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo 
* World Meteo. Org.
* Europese Unie
1901

**** is 'n jaer.

## Gebeurtenisse
* 10 december - De eêste Nobelpriezen worre uut'ereikt. De Nederlander Henri van 't Hoff ontvangt die voo scheikunde.

## Gesturve
* 22 jannewari - Victoria (81), Brits koniengin (op'evolgd deu de haest 60-jarige kroônprins Albert)

## Temperaturen

## Bouwwêrreken

Klooster Nazareth Venlo.jpg|*Klôôster Nazareth (Venlo)* (1901) Jules Kayser


## Noôten
Slot Moermond

**Slot Moermond** is een kasteel bie Renisse op Schouwen-Duveland. 

Het tehenwoordige en dorde kasteel is 'ebouwd naest de fundamenten vant oorspronkeleke kasteel van Costijn van Zierikzee dat 'ebouwd is tussen 1229 en 1244 en weervan net wa muren bin over'ebleve. Het twidde kasteel, van de nieuwe eigenaar Aernoud van Haamstede, is vermoedelijk 'ebouwd voo 1339 en is, opt poôrtgebouw nae, in 1454 verloren 'egô. Het nieuwe Slot Moermond is uut 1513.
Jacob van Serooskerke bouwende voor de dorde mael het kasteel op en 'ebruukte hierbie 't ouwe poortgebouw da'a 't omvurmde toet weuntoren.

De waetersnoôdramp uut 1953 brocht grôte schae toe ant kasteel.

Slot Moermond is een rieksmonument.

## Zie ok

* 'Uus Windeburg
* Slot Aemstie
Tram

Een **tram** is een voertuug dat riejt op sporen, net as een trein of een metro. Tehenwoordig rieje trams voornaemelek in steden. Op 25 juni 1864 reej de eerste tram in Nederland: een paardentram van de DTC (Dutch Tramway Company). De tramliene liep van D'n Aegt nae Scheveningen over de Scheveningseweg.

De eeste elektrische tram in Nederland reej in 1881 in Zandvoort.

In Nederland ao mar een paer steden trams, Amsterdam, Rotterdam en D'n Aegt. Utrecht ao een sneltram. Binnenkort wor in Greuninge ok een tramliene 'eopend.

## Zie ok
* Tramways à vapeur Flessingue-Middelbourg et extensions
Noôrd-Macedonië

**Noôrd-Macedonië**, officieel de *Rippebliek Noôrd-Macedonië* (Република Северна Македонија - Republika Severna Makedonija), is 'n land dat in 't midd'n liet van 't Balkanschiereiland in Zuudoôst-Europa. D'n 'oôdstad is Skopje.

't Is eên van de opvolgerstaet'n van de vroehere Socialistische Federoale Republiek Joegoslaovië, woavan da 't onofhankelik 'ekomme is in 1991. 

De Republiek Noôrd-Macedonië wor begrensd deu Kosovo in 't noôrwest'n, Servië in 't noôr'n, Bulgarije in 't oôst'n, Griek'nland in 't zuujen en Albanië in 't wes'n. De oôdstad van 't land is Skopje, met een kleine 670.000 inweuners. Aore grôte steed'n binne Kumanovo, Bitola, Tetovo, Gostivar, Prilep, Struga, Ohrid, Veles, Strumica en Štip. Der binne meêr as 50 meer'n en zestien berg'n die hoger binne as 2.000 m. 

Noôrd-Macedonië is lid van de VN en de Road van Europa. Sind december 2005 binne ze kandidoat voo de Europeese Unie en z' hen 't lidmoatschap angevroagd voo de NAVO. Toet 2019 'eête 't land officieel *Republiek Macedonië*. Dit was nie nae de zin van Griekeland, wat-a zelf 'n regio Macedonië eit. Deu de naemsveranderienge kwam de weg vrie vo lidmaetschap van de NAVO en veddere integraotie mee de EU, wat-a de Grieken toet dien tied altoos geblokkeerd aodde.


## Waerelderfhoed
*Netuurlek en cultureel erfhoed van de rehio Ohrid:


St-John-Kaneo.jpg|Kerke van St. Jan in Ohrid
Sv. Kliment i Pantelejmon Plaošnik 015.JPG|Sint-Panteleimonkloôster
Ancient Macedonian Theatre of Ohrid 3.jpg|Antiek theoater


## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo 
* World Meteo. Org.
Moldâvië

De **Republiek Moldoavië** (Roemeens: *Republica Moldova*) is een republiek in Zuudoôst-Europa, da voo 't groôste deêl tuss'n de rivier'n Proet en Dnjestr (*Nistru*) liet. 't Land wor in 't west'n begrensd deu Roemenië en voo de rest deu Oekraïne. Den oôdstad is Chisinau (Roemeens: Chișinău, Russisch: Кишинёв, *Kisjinjov*). 't Is eên van de ermste lan'n in Europa.
Portuhal

**Portuhal**, officieel de **Portugese Republiek** (Portugees: *República Portuguesa*), is een land in 't zuudwes'n van Europa op 't Iberisch schiereiland. Portuhal is 't meêst westeleke land van Europa en grenst in 't wes'n en 't zuuj'n an de Atlantischen Oceaon en in 't noor'n en 't oôs'n an Spanje. De Azoôr'n en Madeira maek'n deel uut van Portuhal. Den oôdstad en groôste stad van 't land is Lissabon.

Portugal is lid van d' Europese Unie sins 1986.

## Waerelderfhoed
* Stadscentrum van Angra do Heroísmo op de Azoor'n
* Hiëronymietekloôster van Belém in Lissabon
* Kloôster van Batalha
* Convento de Cristo in Tomar
* Historisch centrum van Évora
* Kloôster van Alcobaça
* Cultuurlandschap van Sintra
* Historisch centrum van Porto
* Vindplekk'n van prehistorische rotskunste in de Côavalleie en Siega Verde (ok in Spanje)
* Laurisilva van Madeira
* Wienstreêke Alto Douro
* Historisch centrum van Guimarães
* Landschap van de wiencultuur op 't eiland Pico

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo 
* World Meteo. Org.
* Europese Unie
* Historiek
Roemenië

**Roemenië** (Roemeêns: *România*) is 'n land in Zuudoôst-Europa, da voo 't groôste deêl tuss'n de rivier'n Dunarea en Proet liet. 't Land liet tuss'n Moldâvië, Oekraïne, de Zwarte Zeê, Bulharije, Servië en Honharije. D'n 'oôdstad is Boekarest (Roemeens: *Bucureşti*). 't Is ien van de ermste lan'n van Europa.

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo
* World Meteo. Org.
* Europese Unie
* Historiek
Servië

**Servië** (Servisch: Србија, *Srbija*), officieel de **Republiek Servië** (Servisch: Република Србија, *Republika Srbija*), is een land in 't zuudoost'n van Europa. Sins 5 juni 2006 is 't een onofhankelike staet, deervoor wast 85 jaer lank een deel van Joegoslavië en tuss'n 2003 en 2006 van de confederoasie Servië en Montenegro. D'n 'oôdstad van Servië is Belgrado. De Servische Republiek is een deelgebied van Bosnië-Herzegovina en dus nie 't zelfde as Servië. Kosovo is deur vee lan'n nie erkend en zou'j dus ok kunne zie as een deel van Servië. Montenehro is in 2006 zelfstandig 'eworren.

D'r weune in Servië (zonger Kosovo) 6.647.000 mins'n (2022) op 'n oppervlakte van 77.589 km², dat is 86 inweuners per km².

## Steed'n
De tien groôste steed'n van Servië binne (Kosovo nie meegerekend):

## Bekende Serven
* Slobodan Milošević, president 1991-1997
* Emina Sandal, zangeres 
* Aleksandra Kovač,  zangeres

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo 
* World Meteo. Org.
Schelde

De **Schelde** (in 't Frans: l'Escaut, in 't Iengels: Scheldt) is een rivier die behunt in 't noôr'n van Frankriek en die deur Belhië, langs Antwerpen, nae de Onte stroômt. 

De Schelde is 350 kilometer lank. De bronne liet op 't Plateau van Saint-Quentin. Toet an Gent wor de rivier Bovenschelde 'enoemd, toet an de Nederlandse grens noeme de Belhen de rivier Zeeschelde en deernae wor ze Westerschelde of Onte 'enoemd.
Leie

De **Leie** (Nederlands: *Leie*, Frans: *Lys*) is een rivier in Belhië en Frankriek. De Leie behunt in 't noor'n van Frankriek, in Lisbourg, en lopt dan nae Belhië en komt bie Gent uut in de Schelde. Van Ermentiers toet an Meênde vurmt de Leie over 24 kilometer de grens tuss'n België en Frankriek. De Leiestreke is nu voora toeristisch, mae vroeher was de rivier economisch vreêd belangriek. Tot in de jaeren '60 wier d'r vee vlas 'ekweêkt langs de rivier, omdat d'r vee kalk en iesder in zit.

## Plae'ies

Wervik - Leie.jpg|Wervik an de Leie
KortrijkBroeltorens.JPG|De Broeltoôres bie Kortriek
Slovenië

**Slovenië**, officieel de **Republiek Slovenië** (Sloveens: Republika Slovenija), is een land in Centraol-Europa teeg'n de Alpen. 't Grenst an Oôsteriek in 't noor'n, Itâlië en de Adriatische Zeê in 't wes'n, Kroaotië in 't oôs'n en zuujn en Honharije in 't noordoôs'n. 't Land is best we bergachtig. Toet an 1991 wast een deel van Joegoslaovië. De oôdstad is Ljubljana. 

Op 1 meie 2004 ist land lid 'eworren van de Europese Unie en sins 2007 betaele ze mee d'n Euro.

## Waerelderfhoed
*Grottn van Škocjan
*Prehistorische poalweuniengn in d' Alpen

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo 
* World Meteo. Org.
* Europese Unie
Middellanse Zeê

De **Middellandsche Zêe** is een zeê tuss'n Zuud-Europa, Noôrd-Afrika en 't wes'n van Azië. 
D'r binne vreêd vee lan'n die-a an de Middellanse Zeê grenze: 
* in 't noôr'n: Spanje, Frankriek, Monaco, Itâlië, Slovenië, Kroaotië, Bosnië-Hercegovina, Montenehro, Albanië en Griek'nland
* meêr nae 't oôs'n: Turkije, Syrië, Libanon en Israël
* in 't zuujn: Ehypte, Libië, Tunesië, Algerije en Marokko
* d'r midden in: Malta en Cyprus

Oal die lan'n ao een zogenaemd Middellanse Zeêklimaot: waerme, droôge zeumers en zochte, wat nattere winters.

Groôte eilan'n bin Sicilië, Sardinië, Corsica en Cyprus.

## Lienks nae buten
* Britannica
1899

**** is 'n jaer. 

## Gebeurtenisse
* 2 juni - Treinongelok bie Vlissienge.
* 11 oktober - Behun van de Twidde Boerenoôrlog. De Boeren valle de Kaopkolonie en Natal binne, beleheren Ladysmith, Mafeking en Kimberley, en behaele een antal overwinniengen.

## Bouwwêrreken

Bergen op Zoom water tower.jpg|*Waetertoren ([[Berrehe op Zoôm]])* (1899)
11 oktober

**11 oktober** is d'n 284e of 285e dag (bie een schrikkeljaer) van 't jaer.

## Gebeurtenisse
* 1797 - Zeêslag bie Camperduun: d'n Iengelse vloôt verslaet d'n Bataefse vloôt vò de kust van Noord-'Olland bie de plekke Camperduun.
* 1899 - Behun van de Twidde Boerenoôrlog in Zuud-Afrika. De Boeren valle de Kaopkolonie en Natal binne, beleheren Ladysmith, Mafeking en Kimberley, en behaele een antal overwinniengen.

## Gebore
* 1803 - Barend Cornelis Koekkoek, Zeêuws lanschapsschilder
Barend Cornelis Koekkoek

**Barend Cornelis Koekkoek** (Middelburg, 11 oktober 1803 - Kleef, 5 april 1862) was een Nederlands lanschapsschilder. Hie wier 'eboren in Middelburg as de ouwste van vier zeunen van Johannes Hermanus Koekkoek en Anna van Koolwijk. Z'n vaoder was schilder van rivier- en zeêgezichen.

Koekkoek studerende an de Koninkleke Academie voor Beeldende Kunsen te Amsterdam. Hie was al in z'n eihen tied beroemd om zijn romantische weergave van lanschappen. In 1833 trouwende um mee Elise Thérèse Daiwaille. Ze kregen vuuf dochters. In november 1858 kreeg Koekkoek een beroerte. Hij is 'esturve op achtenvuuftigjaerige leêftied. De meêste werken van Koekkoek binne lanschapsschilderiejen. Z'n schilderkunst is as romantisch te ziejene omdat het gin exacte mar een poëtische weergaeve van de netuur is. Vaek bestoô z'n schilderiejen uut een bos mee een kasteel of aor gebouw op de achtergrond. De netuur beslit groôste deel vant doek.

## Eerbewiezen
Dat um z'n zien werk in eihen tied enorm 'ewaerdeerd wied, bliekt we uut de vele eerbewiezen en onherscheidingen die um in zien leven eit ontvangen:

Nog een voobeêld van de waerdering die um ten deel viel is dat B.C. Koekkoek de Ollandse konieng Wullem II op een reis naar Luxemburg begeleidde. De koning gaf um toe opdracht voo nehen schilderiejen.

Mae ok noe wor zien werk hewaerdeerd a'j kiekt nae de priezen die dae voo worre betaeld. De recordpries voo een werk van B.C. Koekkoek stit op € 1.412.000, in april 2006 bie Christie’s eboje deu een anonieme Russische verzamelaar.



BC Koekkoek Kleef Kleve PM07.jpg|B.C. Koekkoek
Haus_Koekkoek_Kleef_Kleve_PM07.jpg|Haus Koekkoek, Kleef
Haus_Koekkoek_Kleef_Kleve_PM07_01.jpg|Haus Koekkoek, trap
BC_Koekkoek_painting_004_PM07.jpg|B.C. Koekkoek, portret
BC_Koekkoek_painting_003_PM07.jpg|B.C. Koekkoek, boomstudie
BC_Koekkoek_painting_001_PM07.jpg|B.C. Koekkoek, landschap
BC Koekkoek painting 002 PM07.jpg|B.C. Koekkoek, landschap


## Bron'n
* *Barend Cornelis Koekkoek (1803-1862), zijn familie, zijn school en het B.C. Koekkoek-Huis in Kleef*, Kleef, 2000
* Angelika Nollert, *Barend Cornelis Koekkoek [1803-1862] Prins der Landschapsschilders*, Zwolle, 1997

## Lienks nae buten
* Het B.C. Koekkoek museum
Deltaplan

Het **Deltaplan** was een groôts plan dat deu de regerieng is 'emikt nae de Waetersnoôdramp van 1953. Het hieuw de bouw in van een groôt antal dammen en dieken tussen de Zeêuwse en Zuud-Ollandse eilan'n. De uutvoering iervan eit groôte deel'n van Zeêland ontslote en hao een groôte sociale impact.

An de Deltawerken is decennia 'ebouwd, en het project wier compleet verklaord bie de oplevering van de Oôsterscheldekering (1986), bie de oplevering van de Maeslantkering (in 1997), en bie de ofronding van de verhoôging van alle dieken tot deltahoôgte in auhustus 2010.

## Plan
Op 21 feberwari 1953, twintig daegen nae de waetersnoodramp, installeert Jacob Algera, toenmaelig minister van Verkeer en Waeterstaet, de Deltacommissie onger leidieng van A.G. Maris, directeur-generaol van Riekswaeterstaet.
Deze commissie bestong uut de volgende 9 deskundigen:
* August Godfried Maris (directeur-generaol)
* Johan van Veen (secretaoris)
* Ferdinand Pieter Mesu (landbouwdeskundige)
* Jan Tinbergen (econoom)
* Johan Nijhoff (civiel ingenieur)
* Johannes Aleidis Ringers (civiel ingenieur)
* Victor Jean Pierre de Blocq van Kuffeler (civiel ingenieur)
* Constantijn Leopold Carel van Kretschmar van Veen (civiel ingenieur)
* Johannes Theodoor Thijsse (civiel ingenieur)

## Literature
* R. Antonisse, *De kroon op het Deltaplan: stormvloedkering Oosterschelde: het grootste waterbouwproject aller tijden*, Amsterdam, 1986.

## Noôten


## Lienks nae buten
* Deltawerken.Com Deltawerken Online - De ramp van 1953, de Deltawerken en Waetermanagement in Nederland. Virtuele rondleiding dmv. 360 graeie foto's
* Netherlands Committee on Large Dams
* Maeslantkerieng
Johan van Veen

**Johan van Veen** (Uut'uuzermeeden, 21 december 1893 – D'n Aegt, 9 december 1959) was een Nederlandse waeterstaetkundig ingenieur. Um wor beschouwd as de 'vaoder van het Deltaplan'.

Johan van Veen wier 'eboren as vuufde in een boerngezin van zeven guus. Nae de HBS ging um in 1913 in Delft aa de Technische Hoogeschool van Delft civiele techniek studere, weer um in 1919 ofstuderende. Van 1926 toet an 1928 werkende um in Surinaome.

Eind 1928 kwam um vromme nae Nederland en op 1 juli 1929 kwamt um in dienst bie Riekswaeterstaet. Vanaf 1933 werkende um bie de in 1929 opgerichte Studiedienst van de Zeearmen, Benedenrivieren en Kusten. Behalve een proefschrift en artikelen in De Ingenieur, schreef Van Veen 45 van de in totaol 68 rapporten die de Studiedienst in de jaeren dertig uutbrocht.

Vanaf 1937 waerschoewde van Veen in publicaoties voo de te laege dieken in Zuud-west-Nederland. Deurdat studies in de jaeren dertig antoônende dat de dieken inderdaod vee te lege waere wier in 1939 de sturmvloedcommissie in'esteld. In een verloôpig rapport uut 1940 rapporterende dizze commissie dat inderdaod de dieken te leege waere. Omdat diekverhoôging op vee plekken nie meuglek was, wier ewerkt an plannen om ienkele eiland'n deu dammen mee mekaore te verbinden.

In 1950 wier deerom eindelek behunne mee de ofdichting van de Brielse Maos. Behun december 1952 vroog Jacob Algera, minister van Waeterstaet (1952-1958), de Studiedienst ongerzoek te doewene nae de ofsluuting van de zeêaermen tussen Walchren en Voorne-Putt'n. Het rapport *[[De afsluitingsplannen der Tussenwateren]]* verscheen eind jannewari 1953. Ienkele daehen laeter, op 1 feberwari 1953, kwamt de Waetersnoôdramp van 1953.

Nae de waetersnoôd wiert uuteindelijk um z'n plan uut'evoerd, aolle eilan'n wiere mee mekoare verbonden (de Deltawerken), alleêne de Nieuwe Waeterwegt en de Onte bleven ope.

## Lienks nae buten
* Boekbesprekieng van ''‘Meester van de Zee’, Johan van Veen, waterstaatsingenieur 1893-1959, de kust, de stormvloed, de delta.''
* Biograofie van Johan van Veen
* Een aore biograofie van Johan van Veen
D'r Boede

**D'r Boede** is een groôt land'uus vlak bie de Zeêuwse plekke Koukerke. Het wier 'ebouwd in de achttiende eêuwe, nae ontwerp van de Antwerpse bouwmeêster Jan Pieter van Baurscheidt de Jonge. 

De eêrste vermeldieng van een 'uus op die plekke komt uut 1188. In de 14e eêuw schient d'r een flienke ridderofstee te wezen op die plekke. Het geslacht Der Boede is in de zestiende eêuw uutgesturven. Rond 1700 kwam het slot in eigendom van de burgemeêster van Vlissienge, Jacob Nachtegaal. In 1745 wordt het 'uus groôtendeels deu brand verwoest. In 1752 ziet het landuus er dan uut zoas noe. De opzet van het 'uus en de tuun was rechtoekig. In 1805 wordt het 'uus verkocht aan mr. Abraham van Doorn. Begin 20e eeuw worre in de tuun de Zeêuwse zendiengsdaegen georganiseerd. In 1940 wordt het landgoed gevorderd deur de Duutsers. Het 'uus lee weinig schae deur de inundaotie van Walcheren, vanwege de 'oôge liggieng. De tuun stong we onger waeter. In 1949 wordt het een verpleeguus, wa-a in 1953 deur Koningin Juliana wordt geopend. Er bin dan ok tweê vleugels d'r angezet. In 2004 is het 'uus gerestaureerd en verkocht deur de eigenaer (een zurginstellieng) an een projectontwikkelaer. In 2013 stit het land'uus leeg.

D'r Boede is een rieksmonument.

## Beweuners nae 1775
* 1775 Jacob van der Mandere x Petronella Geertruida van Berckel
* 1775 - 1781 Petronella Geertuide van Berckel
* 1781 - 1790 Johanna Susanna van der Mandere x Paulus Ewaldus van de Perre
* 1790 - 1805 Jacoba Johanna van der Perre x Johannes Cornelis van der Mandere
* 1805 - 1814 mr. Abraham van Doorn x Pieternella Wilhelmina van Dishoeck
* 1814 - 1836 mr. Hendrik Jacob van Doorn
* 1836 - 1851 mr. Johan Frederick Lantsheer
* 1851 - mw. M.J.H. Lantsheer x mr. Johan Willem de Bruyn
* 1904 mr. J.W. de Bruyn
* 1905 - ca. 1930 jhr. A.M. van Doorn
* ca. 1930 - notaris Loeff
* Stichting Rusthuizen Walcheren
* Stichting Voor Reginale Zorgverlening (SVRZ)

## Lienks nae buten
* Meer informaotie op de website koudekerke.info, een site van Sjoerd de Nooijer
Knoôppunt De Poel

{| align="right" class="toccolours" cellspacing="0"
|-
! bgcolor="#ccccff" align="center" | Knoôppunt De Poel
|-
| align="center" style="font-size: 90%;" |  x  

**Knoôppunt De Poel** is een knoôppunt tussen de riekswegen A58 en A256. Het liet ter hoôgte van Hoes. De A256 leit int verlengde van de route nae de Zeêlandbrugge. Knoôppunt de Poel is in 1983 'eopend en is vant type trompetknoôppunt en ist belangriekste verkeersknoôppunt van Zeêland.
Knoôppunt Markiezaot

**Knoôppunt Markiezaot** is een knoôppunt tussen de riekswegen A58 en A4. Het liet ter hoôgte van Woensdrecht en Volkerdurp naebie op de grenze van Noord-Braebant en Zeêland. De A4 lopt in de richting van Antwerpen. Knoôppunt Markiezaat is in 1993 'eopend en is vant type trompetknoôppunt. A'j vanof Markiezaot nae Berrehe op Zoom riejd, gooj omhoôge, de Braobanse Wal op. Dit is wè vreemd, a'j uut vlakke Zeêland komt riejen.

## Zie ok
* Knoôppunt De Poel
* Knoôppunt De Rooie Leeuw
Meindert Hobbema

**Meindert Lubbertszeune Hobbema** (Amsterdam, 31 oktober 1638- Amsterdam, 7 december 1709) was een Nederlandse kunstschilder van lanschappen. 

Hobbema kwam op 17-jaerige in de leer bie Jacob van Ruisdael om boowschappen te doewene, verref te maekene ent aetelier op orde te houwene. In 1668 trouwende hie mit Eeltje Vinck, de huushouwster van de Amsterdamse burgemeêster Lambert Reynst. Toen die hoe een goed baenj'ie bezurgende as wienroeier, hiewd 'm op mit schilderen. Het echtpaer kreeg vuuf kinders, tweê stierve op heêl jonge leeftied. 

Hobbema behoor tot de kunstenaers die nie binne beïnvloed deur Rembrandt. Z'n werrek is nie heroïsch of theatraal, aok niet eênzaam of somber. Z'n bekendste werk is *Het Laejn'ie van [[Menheerse]]* (1689), dat in 1822 wier verkocht deur de gemeênte Menheerse en dat tegenwoordig deel uutmaekt van de verzaemelieng van de National Gallery in Londen. 

Hobbema weunende op de Rozengracht tegenover Rembrandt van Rijn en wier op 14 december 1709 begraeven naest de Westerkerke. 

## Lienks nae buten
* Meindert Hobbema in het Rieksmuseum
Iran

**Iran** (of **Perzië**, Perzisch: ایران), officieel de **Islamitische Rippebliek Iran** (Perzisch: جمهوری اسلامی ایران *Djoemhūrī-ye Eslāmī-ye Īrān*), is een land in Zuudwest-Azië. De hoofdstad is Teheran. In totaol weune d'r in Iran ruum 89 meljoen mênsen (2023). Het Perzisch, een Indo-Europese taele is de officiële taele van Iran. Iran grenst in het noor'n an de Kaspische Zeê.

De voormaelige president Ahmadinejad 'eit een bloedhekel an de Joden en ao meermaolen 'edreigd 'land van de aerdbodem weig te vaegene. Vandeer dat Israël op z'n hoede is voo een Iraonse kernbomme. D'r dreigt zelfs een oôrlog tussen dizze twee lan'n. Iran ist eênige land dat openlijk oproopt tot de vernietiging van een aor land. 

De etnische gebieden van Iran zijn Perzië, Azarbayejan, Koerdistan, Luristan, Bakhtiari, Khuzestan, Golestan, Gilan en Mazandaran.

Iran is een multi-etnisch land, de belangrijkste etnische groepen zijn Lurs, Koerden (Kurdistani), Azeri's, Perzen, Mazandaranis, Gilakis, Khuzestani-Arabieren en Talysh.

De oudste beschaving in Iran bevindt zich in de stad Piranshahr.

## Bestier

## Noôten


## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo
* World Meteo. Org.
* Historiek
Haeriengvlietdam

De **Haeriengvlietdam** ist zesde bouwwêrk van de Deltawêrreken. De dam sluut het Haeriengvliet of en leit tussen Svore-Putt'n en Goereê-Overflakkeê (zuudkante) tussen het Haeriengvliet en de Noôrdzeê. An de zuudkant van d'n dam leit de Goereese sluus voort scheepvaertverkeer.

## Bouw
Omdat de Rijn en Maes int Haeriengvliet uutkomme, kon het nie zomar worre of'eslote. Er wier deerom 'ekoze voor de anleg van een spuisluuzencomplex met een liengte van ongeveer een kilometer, dat per seconde zowat 25.000 kuub waeter kan doorlaete.

Omt sluuzencomplex te kunne bouwene, is een deel van de monding vant Haeriengvliet tiejelek in'epolderd. In deze bouwpolder ist volledige sluuzencomplex tot stand 'ekomme.
In november 1958 begonne de heiwêrkzaemheden voor de anleg van de sluuzen. In totaol gingen 22.300 paelen de grond in. Toen in 1961 de heipalen in de grond zatte, wier begonne mit het bouwene van de spuisluuzen. Pas toe deze klaer waere (1966), wier de polder weig'ehaeld en de dam 'emaekt. In 1970 was de Haeriengvlietdam gereêd. Op 15 november 1971 opende Koniengin Juliana mit minister Willem Drees jr. van Verkeer en Waeterstaet de Haeriengvlietdam.

## Kenmerken
De dam is vuuf kilometer langk en 56 meter breêd. Hie heit in totaol 17 sluuzen van 56,5 meter breêdte. Jaerleks wor 30 miljard m³ waeter deur'elaete. Wegverkeer kan mit de N57 mit 2x2 riestraoken over d'n dam.

Er was een tied spraeke van een gedeeltelijk opezetten van de Haeriengvlietdam, maar dat is van de baene. 't Zou een hoape perblemen geve mit zoet waeter voor de boeren op 't eiland.

## Plaetjes

Haringvlietdam 2006 06 18-1.jpg|Haeriengvlietdam vanof zeê
Haringvlietdam 2006 06 18-2.jpg|Haeriengvlietdam vanof de binnekant
Haringvlietdam.jpg|De wegt over de dam
Haringvlietdam-brugdeel.jpg|Brugge over de Goereese sluus


## Lienks nae buten
* Informatie over waarom de sluizen open staan
* Actuele informaotie N57 - Riekswaeterstaet
* Deltawerken.com over de Haeriengvlietdam
Greveliengendam

De **Greveliengendam** is een dam tussen Schouwen-Duveland en Goereê-Overflakkeê. De dam ist vierde bouwwêrk van de Deltawêrreken.

De bouw van de ruum vuuf kilometer lange dam begon in 1958. De dam is gedeeltelek mit een kaebelbaene 'ebouwd, die vanof een hoagte stenen liet valle op de plekke weer d'n dam most komme. Deur versceie tegenslaegen heit de bouw zo'n 7 jaer 'eduurd. Pas op 1 april 1965 kon de dam 'eopend worre deur minister van Verkeer en Waeterstaat Jan van Aartsen.

De N59 loapt over d'n dam. Via de Greveliengensluus bie Bru kunne schepen op de Grevelingen komme. Over de sluus is voort drukke verkeer over de N59 een tweêde brugge an'eleid. Hierdeur kant verkeer deurstroame, as't er ien van de bruggen ope is.

Halverwege is laeter de Flupsdam an'eslote op de Greveliengendam.

## Noôten


## Lienks nae buten
* Deltawerken.com over de Grevelingendam
Concepción (provincie)

**Concepción** is een provincie in de Rehio Biobío, Chili. De oppervlakte beslit 3.439,3 km2. In 2002 ao de provincie 912.889 inweuners (bron: INE).

## Zie ok
* Concepción
* Lieste van hemeênten in de provincie Concepción
Markiezaotsmeer

Het **Markiezaotsmeer** is een ofgedamt stik Oôsterschelde da a in 1984 int kaoder van de Deltawêrreken deur de anleg van de Markiezaotskaoi is onsto. Hierdeur leit Berrehe op Zoôm nie meer an de Oôsterschelde, maar ant Markiezaotsmeer. Het oppervlak is 19,55 km².
Meule van Aegte

De **meule van Aegte** is een houte meule zonger naem bie 't Walcherse durp Aegte. Het is de eênigse zeskante meule in Zeêland. De kleine meule is 'ebouwd in 1801 as vervanging van een meule die in een zwaere sturm op 9 november 1800 is om'ewaoid. De meule was toet an 1955 in bedrief.

't Unicum is 'n korenmeule op 't aerf van d'n meule van Aegte. D'n meule is in 1957 gebouwd deu Klaas de Troye uut Middelburg. In 2012 is 't na een restauratie bie d'n meule van Aegte gezet. D'n meulen is te bekieken wanneer d'n meulen draoit. D'n meulen is 'n rieksmonument.

## Zie ok
* Lieste mee Zeêuwse meulens
De Hosvazze

**De Hosvazze**, of ok wè **De Gosvazze** (Nederlands: *Graszode*) is een durp, eihenluk een gehucht, in de gemeênte Bossele, in Zeêland wat-a gerekend oor toet de weunkern Lewedurp, daer-a't kortbie leit. Het durpje liet tussen 't Lewedurp en Eintjeszand en bestit uut zo'n veertig huuzen.

## Lienks nae buten
* Plaatsengids
Korendiek

**Korendiek** (Nederlands: *Korendijk*) is ien van de vuuf voormaelige gemeênten opt eiland Hoekse Waerd in de Nederlandse provincie Zuud-'Olland, net ten zuujen van Rotterdam.Sins 2019 ist deêl van de nieuwe gemeênte Hoekse Waerd.

De gemeênte had 11.000 inweuners in 2018. 't Gemeêntehuus stond in Piershil.

Korendiek is in 1984 ontstô uut 'n saemenvoegieng van de gemeênten Goudswaerd, Nieuw-Beijerland, Piershil en Zuud-Beijerland. Het eiland Tiengemeêten hoort oak bie Korendiek. An de zuudkante ligt het Haeriengvliet. An de westkante loapt het Spui dat het Haeriengvliet verbindt mit de Ouwe Maes.

De naem van de gemeênte is bie de gemeênteleke herindelieng voor'esteld as "Coorndijck". Dizze naem komt vant ouwste deel van de nieuwe gemeênte, naemelek de polder "de Ouwe Korendiek" van de vroegere gemeênte Goudswaerd. De ruwaerd van Putten gaf erreges int begin van de 15e eêuwe opdracht een nieuw coornland te bedieken, wat toe de naem "de Coorndijck" kreeg.

De Korendiekse Slikken is een veugelreservaot dat wor beheerd deur Netuurmonumenten. Die bezit aok het eiland Tiengemeêten. Het eiland is bereikbaar met de pont vanuut Nieuwendiek ('elege tussen Zuud-Beijerland en Goudswaerd). Al ienkele jaren wor 'ewerkt om de landbouw op dit eiland op te ruumen ten behoeve van natuur. Sins 8 juli 2009 ist Rien Poortvlietmuseum op Tiengemeêten 'evestigd.

Landbouw en boagerds neme in dizze gemeênte de meêste ruumte in. De dieken worre begraesd deur schaepen en koeien. Vanwege 't groene en stille kerakter trekt het gebied veêl daegiesmêssen die hier kunne wandelen, fietse en zeile.

## Gemeênteraed
De gemeênteraed van Korendiek bestond uut vuuftien zeêtels. Hieronger stoôt de saemenstellieng vanof 1984:

## Zie ok
* Biebelgordel

## Noôten


## Lienks nae buten
* Plaatsengids
* AlleCijfers
Aeolus (Dreister)

De **Aeolus** is een meule en een rieksmonument bie 't Schouwse durp Dreister. De meule wier in 1739 'ebouwd en is toet an 1962 in bedrief 'ewist, weernae de meule in particuliere han'n kwam en een weunbestemming kreeg. In 2000 wier de meule an'ekocht door de gemeênte Schouwen-Duveland en in 2001 is um ingriepend 'erestaureerd.

Anvankelek wier de meule Oôstmeule 'enoemd, an'ezieje d'r an de aore kante van Dreister nog een meule stong.

## Zie ok
* Lieste mee Zeêuwse meulens
Volkerakdam

De **Volkerakdam** is een dam tussen Goereê-Overflakkeê en Noord-Braebant. Halverwege d'n dam liet de zandplaete 't Hellegat. Hier komme de A29 en de A58 bie mekaore en ist Hellegatsplein an'eleid. Naer de Hoekse Waerd is hiervandaen een brugge an'eleid, de Haeriengvlietbrugge. An de Braebantse kante van de dam binne sluuzen an'eleid. Hier ist aoltied druk mit binnevaertschepen.

Toe de Volkerakdam in 1969 wier voltooid was Flakkeê gin eiland meer. As je van Flakkeê naer Brabant ried, zie je deur alle slikken nauwelijks meer da'j een dam passeert.
Kasteel Westhove

**Kasteel Westhove** is een kasteel en een rieksmonument tussen Domburg en Oôskappel op Walchren. 

Het kasteel wier in een oorkonde van 1277 van graef Floris V vermeld as eigendom van de abdieje van Middelburg, mar tis nie duudelek hoe oud het kasteel toe was. 

Vee belangrieke personen wieren op Westhove ontvangen.

* Graef Floris V en Wolfert I van Borselen op 30 oktober 1290 
* Graef en graevin van Charlois in 1460 
* Kaerel de Stoute 
* Philips van Oôsteriek en z'n vrouwe in 1500 
* Kaerel dun Vuufden, in 1505 en in 1540 
* Maria van Honharije, zuster van Karel V, in 1547 
* Prins Willem V op 1 juli 1786 
* Koniengin-regentes Emma en de dortienjaerige koniengin Wullemina op 22 auhustus 1894 

Tehenwoordig ist Kasteel in gebruuk as jeugdherberg. Bie 't kasteel is een Oranjerie 'ebouwd. Ienkele jaeren 'eleje is een groôt parkeerterrein an'eleid bie 't kasteel voor dagjesmênsen die 't kasteel of 't angrenzende duungebied wille bezoeke.
Slot Aemstie

**Slot Aemstie** is een oud kasteel dat liet int durp Aemstie op Schouwen-Duveland. De beroemdste beweuner van dit slot was Witte van Aemstie, een bastaerdzeune van graef Floris V. De donjon vant slot stamt uut de dortiende eêuwe. In 1525 wiert slot deu brand verwoest, mar de donjon bleef behouwe. Het kasteel is laeter herbouwd.

In 1973 ist kasteel 'erestaureerd, en in 1981 kwamt in han'n van Netuurmonumen'n, die 't kocht van de femielie Van der Lek de Clercq.

Naest kasteel liet eênigse loôfbos van Schouwen-Duveland, dat ok toet kasteel 'oort. 

Slot Aemstie is een rieksmonument.

## Zie ok
* 'Uus Windeburg
* Slot Moermond
Kamperland

**Kamperland** is een durp in de Zeêuwse hemeênte Noôrd-Beveland. 't Antal inweuners bedraegt 2.183 (2023). T'is di mee de groôtste plaets op't eiland.

De plaets was vroeger bekend as *Campen* en'oor a in 976 enoemd. De naeme is ofeleid van't Latijnse *campus*, da 'veld' of 'omeind land' betèkent. In 1170 'oor Campen as zellufstandige parochie enoemd. 't Moe een belangrieke plaets bin ewist, wan't uudige Ter Veere op Walchren wier vroeger *Kampvere* enoemd; de plaets vanwi't veer ni Campen vertrok.

Tweê sturmvloe'en in de 16e eêuwe, de Sint-Felixvloed op 5 november 1530 en de Allerheiligenvloed op 2 november 1532 teisterde Noôrd-Beveland, en ierbie verdweên oôk Campen in zeê. Vanof 1598 wier Noôrd-Beveland wi in'epolderd. Nae de bediekienge van de Heer-Janszpolder wier op de plaets van't ouwe Campen 't uudige Kamperland aneleid, aes leste van de wederopebouwde Noôrd-Bevelandse plaetsen. Anders dan bie Colijnsplaet, Kats, Kortjeen, Heersdiek, en Wissenkerke, wier Kamperland nie planmaetig aneleid.

Sins de slutieng van de Zandkreêkdam (1960) en de Veerse Gatdam (1961), leit Kamperland an het Veerse Meer. Van mei toet september 'oort'r nog oalmae een veerdienst op Ter Veere onderouwe, a is't  alleên voh voetgangers en fietsers. Van landbouwdurp eit de plaets zuch langzaemerand ontwikkeld toet toeristecentrum, mee diverse bungalowparken en campings.

## Geboren
* Willem Cornelis Lamain (1904), doômenee
* Ernst Jansen Steur (1945), neuroloog

## Zie ok
* Veêrdienste van Veere nae Kamperland

## Lienks nae buten
* Plaatsengids
* AlleCijfers
Stroôskerke (Walchren)

**Stroôskerke**, op somste plekken: *Seros*, (Nederlands: *Serooskerke*) is een durp in de provinsjie Zeêland. 't Leit in de hemeênte Ter Veere en telde op 1 jannewari 2023 1.870 inweuners. 't Is een typisch Walchers durp om een kleine durpskerne, bestaende uut kèrrek mee kèrrekpleine, en een antal boerderieën di om eêne. Net tun oôsten van't durp loôpt de N57, in noôrd-zuud richtienge van de Oôsterscheldekering richtienge Middelburg.

## Geschiedenisse
't Durp 'oor in de twaolfde eêuwe vo't eèst vermeld as *Alartskintskerke*. Vanaf de dertiende eêuwe eêt't durp *'s-Heer-Alartskerke*, wa in de loôp d'r eêuwen toet d'uudige naeme verbasterd is. 't Durp oa wè in de Middeleêuwen een kloôster.

Stroôskerke was van 1811 toet 1 juli 1966 een zellufstandige hemeênte, sindsdien be'oort't durp toet de hemeênte Ter Veere.

Op Schouwen-Duveland leit eêveneêns een durp mee de naeme *[[Seêskerke|Serooskerke]]*. 't Waepen van Stroôskerke bestaet uut drie ondekoppen.

## Lienks nae buten
* Plaatsengids
* AlleCijfers


Seroos.jpg|Zicht op Serooskerke
Serooskerke, molen foto3 2010-09-18 14.34.JPG|Serooskerke, meulen
Nieuwe Tonge

**Nieuwe-Tonge** is een plekke op Goereê-Overflakkeê in de provincie Zuud-Olland. De plekke tellende 2.425 inweuners op 1 jannewari 2023, weerbie de mênsen die in Battenoord weune, mee'eteld binne.
Rond de durpskerreke leit een gracht. Het durp heit flienk 'eleje mit de waetersnoôdramp van 1953. Naest de wat hoager 'elege kerreke stonge nog mar drie huzen overende. Het durp is dus groôtendeels van nae de ramp. Oak de meule is weer op'ebouwd, D'Oranjeboam uut 1768 stoôt an de Meulediek.

Tot an 1 jannewari 1966 was Nieuwe-Tonge was een eige gemeênte. Deerna wier Nieuwe-Tonge in'edeeld bie de gemeênte Menheerse. Deze gemeênte is op'eheve op 1 jannewari 2013 en is op'ego in de gemeênte Goereê-Overflakkeê.

Rond Nieuwe Tonge was aoltied veel juun, noe bin 't aok veel bloombollen die 'eplant worre. De haevene van Nieuwe Tonge bevin z'n eige bie Battenoord. Naest de Hervormde Kerreke kent het durp oak een Hersteld Hervormde Kerreke en een Grifformeerde Gemeênte.

## 'Ebore
* Sebastiaan Hendrik Anemaet (1786-1863), eên van de zogenaemde negenmannen
* Johan Jacob le Fèvre de Montigny (1840-1881), burhemeêster van Haestrecht en Vlist
* Cornelis Jacobus Snijders (1852-1939), opperbevêlhebber Nederlandse leger ten tieje van Eêste Waereldoôrlog
* Cornelis Verolme (1900-1981), ongernemer en scheêpsbouwer

## Lienks nae buten
* Plaatsengids
* AlleCijfers
Battenoord

**Battenoôrd** (Nederlands: *Battenoord*) is een gehucht in de gemeênte Goereê-Overflakkeê mee 65 inweuners (2020). Het leit an de zuudkante van 't eiland en valt onger het durp Nieuwe Tonge. Het gehucht leit an de diek, korte bie de Greveliengen. Vanouds is d'r een haevene 'elege, dit is eigelek de haevene van Nieuwe Tonge. Tegenwoordig binne d'r wat campings en kleine bungalowparken, weer mênsen verbluuve die van rust houwe.

Tot an 2012 lag 't gehucht in de voormaelige gemeênte Menheerse.

## Lienks nae buten
* Plaatsengids
Achthuûzen

**Achthuûzen**, aok wel **H'achtuûzen**, (Nederlands: *Achthuizen*) is een klein durp in 't oôstelek deel van de gemeente Goereê-Overflakkeê. Het dorp hao 1.120 inweuners in 2023. Tot an 2012 maekende 't deel uut van de gemeênte Oôstflakkee.

Achthuûzen is gin typisch Flakkeês durp. As eênige ist aoltied in meerderheid katholiek 'eweest, al is dat wat verwaeterd de leste jaeren. Waarschienluk ist ontstoô omdat Braebanse seizoenserrebeiers deer bleeve weune. 

Voor 1966 was Achthuûzen aoltied verdeeld tussen D'n Bommel en De Plaete. Het durp wier deursneeje deur een diek en de eêne helt horende bie de eêne gemeênte en de aore helt bie de aore gemeênte. Deerom heit 't durp aok gin eige waepen.
 
De roamse kerreke, Uuze Lieve Vrouwe ten Hemelopnemieng is in 1846 'ebouwd omdat de duchtstbieziende katholieke kerreke in Ouwe Tonge stong. Dat was toch zo een anderhalf tot tweê uur loape. In 1865 kwam 't kloôster der Fransiscanessen nae 't durp. De zusters gavve katholiek ongerwies.
Bie de evacuaotie in 1944 binne aolle zusters vertrokke en nie meer vromme 'ekomme. Het klooster doet nu dienst as weunhuus. An de weskant van de kerreke stoôt een pastoorsweuning.

Ten zuujen van Achthuûzen leit 't gehucht De Langstraete.

## 'Ebore in Achthuûzen
* Toine van Peperstraten, sportjournalist
* Koos Moerenhout, hardfietser

## Lienks nae buten
* Plaatsengids
* AlleCijfers
Serooskerke

Da benne tweê Serooskerk'n in Zeêland, naemelik:
* Sêêskerke, op Schouwen-Duveland;
* en Stroôskerke op Walchren.
De Langstraete

**De Langstraete** (Nederlands: *Langstraat*) is een gehucht vlakbie Achthuûzen op 't eiland Goereê-Overflakkeê. Het gehucht bestoot uut eêne straete (Beatrixstraete) en een diek (Langstraete). An de diek stoot een kleine Nederlands-hervormde kerreke. Deze kerreke valt onger verantwoordelekheid van de kerkeleke gemeênte van De Plaete. D'r weune zo'n 170 mênsen in De Langstraete (2020). Vlakbie leit het netuurgebied *Galatheepolder*. Tot an 2012 viel De Langstraete onger de gemeênte Oôstflakkee.

## Lienks nae buten
* Plaatsengids
Hoôgelande

**Hoôgelande** of **Oôgelande** (Nederlands: *Hoogelande*) is een verdweêne plekke op Walchren in Zeêland, elegen tun westen van Middelburg en tun zuuwen van Hrieps. 't Durp wier verlaete naeda de kèrrek was verwoest tiedes de Tachtigjaerige Oôrlog. Hoôgelande en omleiend ebied was een ambachtseerlukied en 1811 toet'n met 1815 een zellufstandige hemeênte. Vanaf 1816 be'oorde't toet de hemeênte Hrieps, vervolges bie de hemeênte Maoriekerke en sins 1997 toet de hemeênte Ter Veere.

## Buurtschap
Tegenwoordig is Hoôgelande een buurtschap mee een paer boerderieën en de bovenenoemde kapel. Zoas bie oare naebie verdweêne Walcherse durpen oor Hoôgelande zowè lans de Hoôgelandseweg as de Meinersweg aneduid mee een wit pleknaembord.

## Lienks nae buten
* Plaatsengids
* Geval apart: Hoogelande
* Oudste archiefstuk in het Zeeuws Archief
* Een prive kapel is mooi maar soms een zorgenkind
Kraeliengen (Goereê-Overflakkeê)

*Zie ok: [[Kraeliengen (Rotterdam)]]*
----

**Kraeliengen** (Nederlands: *Kralingen*) is een (voormaelig) buurtschap op Goereê-Overflakkeê en leit tegen Dirksland an. Vroeger wast 't deel van Dirksland wat dat bie de ouwe gemeênten Melessant en Sommerdiek horende. In de volksmond wier 't oak wel *De Pit* enoend. Vanaf 1966 viele de inweuners weer onger Dirksland. Tegenwoordig word eigelek nie meer as aparte plekke 'ezieje. 

## Noôten
Sesieje

*Zie ok: [[Zuudzieje]]*
----

**Sesieje** of **Zuudzieje** (Nederlands: *Zuidzijde*) is een buurtschap op Goereê-Overflakkeê mee 180 inweuners (2020) en leit tussen D'n Bommel en Achthuûzen. 
Het durpje leit op de kruusing Bommelsediek mit de Tilsendiek en is van vars te ziejene deur de waetertoren. 
Vroeher hao 't durp aok een eige schole, 't voormaelige schoolgebouw an de schoolwegt stoot d'r nog. 

D'r binne een paer plattelanswienkels weer an huus 't een int aor verkocht wor. Varder is ter nog een speeltuun'ie (Flakkees: speultuun). Vlakbie 't durpje is oak een camping. 

Tot an 2012 lag 't buurtschap in de voormaelige gemeênte Oôstflakkeê.

## Noôten
 

## Lienks nae buten
* Plaatsengids
Buiskerke

**Buiskerke** (Nederlands: *Boudewijnskerke*) is een buurtschappe in de Zêêuwse hemeênte Ter Veere mie ongeveer 40 inweuners (± 2020). De buurtschap leit an een weg enaemd *Boudewijnskerke* tun noôrdwesten van Zoetelande en tun zuudoôsten van Wasschappel. In de buurtschappe leit de vliedberg Boudewijnskinder'n, die 9 meter òog is en een deursnee van 30 meter eit. Dizze vliedberg is omgeve deur een rietdulve.

De buurtschap 'oort voh't eêst vermeld in 1247. D'r was destieds een kêrrek ewied an Sint Nicolaas. Tiedes 't Beleg van Middelburg (1572-1574) an't begin van de Tachtigjaerige Oôrlog wier de kêrrek saemen mee een deêl van't durpje verwoest. De kêrrekruïne is toet begin 20e eêuwe bluve stae, dinae is ze ofebroke. Buiskerke was een zellufstandig ambacht vohda't bie Zoetelande wier evoegd. Op 1 juli 1966 wier hemeênte Zoetelande deur'n hemeêntefusie openome in de nieuwe hemeênte Valkenisse, die op z'n beurt op 1 januaori 1997 bie de hemeênte Ter Veere wier evoegd.

## Lienks nae buten
* Plaatsengids
* Geschiedenis van Boudewijnskerke